IZVJEŠĆE O RADU školske knjižničarke u šk. god. 2018./2019.

Vlasta Pačić, prof. hrvatskog jezika i književnosti i dipl. knjižničar

Početkom školske godine, 23. listopada 2018. , završena je redovna revizija knjižnog fonda koja je trajala od 18. lipnja do 23.listopada 2018. Vezano uz poslove revizije knjižničarka je surađivala sa Županijskom matičnom službom.

Na osnovu dostavljene dokumentacije Povjerenstva o provedenoj reviziji i otpisu knjižne građe u školskoj knjižnici OŠ Antuna Kanižlića , voditeljica Županijske matične službe Mirjana Franculić, prof. i dipl. knjiž. utvrdila je da je postupak proveden sukladno Pravilniku o reviziji i otpisu knjižne građe (NN 21/02). Savjetnica za školske knjižnice iz Nacionalne i sveučilišne knjižnice Zagreb, Frida Biščan, prof., također je potvrdila dopisom da je postupak proveden sukladno Pravilniku o reviziji i otpisu knjižne građe (NN 21/02) te da NSK u Zagrebu nema potrebu za knjigama navedenim u popisu zastarjelih knjiga. Revizija je provedena u računalnom programu Metel.

Obavljen je i redovan nadzor u studenome 2019., nakon revizije, koji je obavila voditeljica Županijske matične službe Mirjana Franculić,prof. i dipl. knjiž.,. O nadzoru se očitovala i savjetnica za školske knjižnice iz Nacionalne i sveučilišne knjižnice, Frida Biščan, prof., koja je kao i Mirjana Franculić zaključila da knjižnica zadovoljava Standard što se tiče prostora i opreme što omogućuje da knjižnica djeluje kao informacijski, komunikacijski i obrazovni centar škole.

Uveden je sav knjižni fond u računalni program Metel. Svi djelatnici i učenici Škole uvedeni su u program Metel kao korisnici, te nekoliko kabineta : kabinet psihologa, kabinet socijalnog pedagoga, kabinet Hrvatskoga jezika, kabinet PŠ Vidovci.

Uvedene su dvije posebne zbirke : Zaštićena zbirka i Strani jezici.

Početkom 2018. godine stavljen je na stranicu Škole ***online katalog*** naše školske knjižnice. Time je znato povećana kvaliteta usluga za korisnike knjižnice.

STATISTIKA POSUDBE

Prema Metelovoj statistici od 1.9.2018. do 18.6.2018. bilo je 175 dana posudbe, zaduženo je 3 976 knjiga. Na dnevnoj bazi bilo je 22 zaduženja. Nastavničkih zaduženja bilo je 148 knjiga.

NABAVA NOVE KNJIŽNE GRAĐE i STANJE FONDA

U računalni program Metel u šk. god. 2018./2019. uvedeno je 236 knjiga ( od prošlog izvješća od U 9927 pa do sada do U10162 ) od toga je 26 knjiga starog neuvedenog fonda , a ostalo je kupnja, dar ili nadoknada za izgubljenu knjigu. Kupljeno je 157 knjiga u vrijednosti 12 258,17, darovano je 35 knjiga u vrijednost 2 147,60 kuna , kao nadoknada za izgubljenu knjigu darovano je 18 knjiga – vrijednost 1 178 kuna. Ukupna vrijednost novouvedenih knjiga je 15 583.77 kuna. Knjige namijenjenih učenicima je 186, a stručne literature je 50 knjiga.

Pretplaćeni smo bili na dječje časopise Mak, Modra lasta, Prvi izbor i Moj planet.

Za učitelje pretplata na časopise : Meridijani, Lađa, Unikat, Zrno, Miš, Računovodstvo i financije, Radosna vijest. Na dar smo dobivali Hrvatske šume i Olimp. Zahvala Valentini Čurčić što je i ovu školsku godinu donirala časopis Bug.

Učeničkog fonda je 6 395 knjiga, a nastavničkog fonda je 3 552 knjige

Učenici prvih razreda uvedeni su kao korisnici knjižnice te su dobili iskaznice.

U školskoj knjižnici održani su posebni sati upoznavanja učenika prvih razreda s radom školske knjižnice i načinom posuđivanja knjiga.

Upoznavanje sa školskom knjižnicom i načinom posudbe knjiga provedeno je i s učenicima 5.c razreda jer oni dolaze iz Područne škole u Vidovcima .

Učenike 5.c je za vrijeme sata razrednika doveo njihov razrednik Neven Marković.

Učenice 5. c razreda nakon upoznavanja s knjižnicom izrazile su želju da se učlane u skupinu Mladi knjižničari koje vodi knjižničarka.

Za učenike prvih razreda organizirane su PRIČAONICE BAJKI. Ove školske godine to su bile: Trnoružica , Priča bez veze i Pale sam na svijetu .

Za učenike drugih razreda organiziran je sat lektire : Collodijev Pinokio i od Ratka Zvrke Grga Čvarak i H.Ch. Andersen Ružno pače.

Za učenike trećih razreda lektirni naslov koji je obrađen u knjižnici bio je Ezop: Basne i D. Horavatić : Grički top.

Za učenike četvrtih razreda obradili smo G. Krklec: Telegrafske basne.

Za učenike Produženog boravka organizirane su četvrtom 5. sat pričaonice bajki . Učenici su gledali slikopriče i slušali bajke i priče. To je mali projekt knjižnice pod poznatim nazivom ČITAJMO IM.

Svi ovi naslovi za učenike nižih razreda obrađeni su u okviru korištenja multimedijalne učionice koju imamo u okviru knjižnice. Prezentirani su crtani filmovi, ilustracije na projektnom platnu, slušanje kasete i CD-a, korištenje interneta... te je to doprinijelo boljem i učinkovitijem obrađivanju lektirnih naslova.

Ove školske godine knjižničarka je posjetila područnu školu u Vidovcima i tamo održala nastavne sate u dogovoru s učiteljicama i prema planu i programu školskog knjižničara. U 2.c – Dječji časopisi; 3.c Korištenje enciklopedije. U 4.d nastavnu jedinicu Služenje rječnikom i pravopisom prije dolaska knjižničarke obradila je sama nastavnica Joana Marić pa je knjižničarka obradila s učenicima od G. Krkleca Telegrafske basne. Knjižničarka je potrebnu građu donijela iz školske knjižnice ( rječnike, enciklopedije… ). Učenicima 1.c razreda održana je pričaonica bajki - braća Grimmm : Trnoružica.

Prema HNOS-u i knjižničarka je imala posebne teme koje je trebala odraditi s učenicima od prvog do osmog razreda. Dok knjižničarka ne dobije nove teme i nov način rada (koji se očekuje uskoro) obrađuje teme kako je bilo predviđeno po HNOS-u. Sve su teme obrađene i knjižničarka se zahvaljuje kolegama nastavnicima na izuzetnoj suradnji.

Obrađene su sljedeće teme: 1.razred: **Knjižnica** (upoznavanje) ; 2.razred: **Dječji časopisi** ; 3.razred: **Korištenje enciklopedije** ; 4.razred**: Služenje rječnikom i pravopisom.**

S učenicima viših razreda predviđene teme knjižničarka je obradila na satu Hrvatskog jezika u okviru medijske kulture ili na satovima razrednika.

5.razred: **Tisak ( s posebnim osvrtom na časopise ) i izrada plakata** ( dva školska sata); 6.Razred: **Organizacija i poslovanje školske knjižnice** ;7. razred: **Pretraživanje online kataloga** **knjižnica** (naša školska knjižnica, Gradska knjižnica u Požegi, NSK,...); 8.razred: **Kako pronaći knjigu u knjižnici.**

Knjižničarka je u suradnji s vjeroučiteljicom Ana Marijom Biršić Glibo održala sate integrirane nastave s temom **: Biblija u književnosti** za učenike 5. razreda (sva odjeljenja).

S vjeroučiteljicom sestrom Slavkom održani su sati u knjižnici za učenike drugih razreda **„Knjiga nad knjigama – Biblija“** u MŠ.

Knjižničarka je održala sat lektire u knjižnici s učenicima šestih razreda ( 6.a,6.b , 6.c i 6.d) u suradnji s učiteljicama Hrvatskog jezika. Obrađen je naslov **Psima ulaz zabranjen** Melite Rundek.

Na održavanim nastavnim satima knjižničarka je nastojala integrirati vrijednosti i sadržaje građanskog odgoja.

Projekt školske knjižnice Noć knjige nije održan u vrijeme kada je bio predviđen, 23.4.2019. jer su tada bili proljetni praznici. Susret s profesoricom i književnicom Ivanom Adlešić Pervan održan je 30.4. 2019. kao zamjena za Noć knjige.

U okviru rada knjižnice djelovala je i knjižničarska skupina koju su činile učenice 8.b, 4.c i 5.c

razreda . Mlade knjižničarke brinule su se za čistoću i red u knjižnici, izložbama na panou u knjižnici obilježavali su značajnije godišnjice smrti i rođenja naših književnika i drugih kulturnih i povijesnih događaja, opremale su knjige i sudjelovale u projektima škole (Vukovar, Božićni sajam, Maskenbal, Marijini obroci ). Vezle su zlatovez na kartonu, za kojega su pokazale poseban interes , te svojim čestitkama pridonijeli ponudi na Božićnom sajmu i Marijinim obrocima.

Knjižničarka i Mlade knjižničarke izvezle su 100 božićnih čestitki za potrebe naše Škole te 35 uskrsnih čestitki također za potrebe Škole .

U Mjesecu hrvatske knjige, u suradnji s nakladničkom kućom Alfa d.o.o., organiziran je kn**jiževni susret** za učenike petih razreda. Gošća nam je bila književnica Sanja Pilić predstavljajući svoj književni rad i knjigu Mrvice iz dnevnog boravka koja je lektirni naslov za pete razrede. Bilo je i učenika iz sedmih razreda (predstavnici) i članice skupine Mladi knjižničari.

Za učenike razredne nastave iz Područne škole u Vidovcima organiziran je **književni susret** sa Irenom Ivetić, požeškom učiteljicom i spisateljicom, koja je predstavila svoju knjigu za djecu Mama, kupi mi konja!.

Treći književni susret bio je za osmaše s Ivanom Adlešić Pervan, profesoricom i književnicom.

Knjižničarka je surađivala s Gradskim kazalištem u Požegi i sudjelovala u organizaciji posjeta učenika razredne i predmetne nastave kazališnim predstavama.

Knjižničarka je sudjelovala u projektima škole : Vukovar , Holokaust, humanitarni projekt Božić, Maškare, Marijini obroci. Za Dan škole i priredbu knjižničarka je napisala tekst Mlade knjižničarke i požeški pisci koje su izvele učenice 6.a razreda Ela i Lara Ćališ. Učenice su u točku ponovile i na KaZla Do koji je održan u svibnju 2019. u Gradskom kazalištu Požega.

Značajnije događaje, kulturne i društvene i važne obljetnice obilježavali smo i putem razglasa.

Školski projekti predstavljeni su u knjižnici , održavane javne tribine i predavanja.

Uspješna suradnja nastavljena je i sa Gradskom knjižnicom i čitaonicom Požega.

U knjižnicu imamo dva računala za potrebe korisnika – učenika i učitelja. Knjižničarka je pomagala učenicima u pretraživanju kako bi došli do traženih informacija.

U knjižnici je izdvojen prostor za čitaonicu gdje učenici koriste referentnu literaturu koju ne posuđujemo izvan knjižnice. Knjižničarka je vršila edukaciju učenika s referentnom literaturom za potrebe zadaća, referata i ostalih uradaka potrebnih učenicima za nastavu.

Knjižničarka u svom radu uspješno surađuje s Matičnom službom u Gradskoj knjižnici u Požegi i stručno se usavršava na stručnim skupovima knjižničara Požeško-slavonske županije

Pribivala je na :

Županijsko stručno vijeće stručnih suradnika školskih knjižničara osnovnih i srednjih škola :

10.10.2018. u OŠ Dragutina Lermana u Brestovcu – AZOO – pribivala i savjetnica Adela Granić

31.10. 2018. u OŠ Antuna Kanižlića – edukacija „Kako uspješno učiti u online okruženju“ (MZO)

u sklopu cjelovite kurikularne reforme i eksperimentalnog programa „Škola za život“

8.11.2018. Gradska knjižnica i čitaonica Požega – Centar za stalno stručno usavršavanje Zagreb – TEMA: Analiza interesno-utjecajnih skupina, SWOT analiza i brainstoring u praksi

18.3.2019. Webinar : Statistički podaci u MetelWinu

3.4.2019. Srednja škola Pakrac – ŽSV - imala sam primjer dobre prakse : Suvremeni pristup baštini putem projekta OŠ Antuna Kanižlića

Knjižničarka na posljednjem Učiteljskom vijeću održanom 28. 8. 2019. podnijela izvješće o radu školske knjižnice.

Knjižničarka je četvrtu godinu za redom dobila zaduženje prikupljanja i obrade podataka za Godišnje izvješće Škole što je tijekom školske godine i radila. Izvješće će biti dovršeno nakon 31. kolovoza 2019.

Knjižničarka : Vlasta Pačić